﻿ 1 O, Brad frumos, o, Brad SFINŢIT… PENTRU MAMA I Se crăpau cerurile de fulgere Printre norii apăsaţi de bocancul tunetului, Lumina NeCreată pleznea Cerurile îndoliate cu fulgere ascuţite ca dinţi lungi de furcă…De fapt, Lumina proteja cu fulgere albastre acoperişul tocit al unui bordei, la o margine de sat Iar Cerurile tunau, fulgerau, dar nu puteau să plouă Sub acoperiş mărunt de casă amărîtă, peste velinţe aspre, apăsată de durerile facerii grele , o biată femeie se chinuia să nască de mai bine de 30 de ore Gemea, plângea, dar nu putea să nască “De-ar plezni strîmtoarea, aşa cum se rupe noaptea către dimineaţă , I-aşi da pruncului meu drum nou” plîngea femeia Împrejur, furtuna nopţii se opintea din greu să-l sperie pe cel rău : răul cerea jertfă de om şi alta nimic Nu-I era destul că pe taica celui ce nu putea să se nască îl vlăguise de viaţă pe front, să nu vină acasă să-şi ajute femeia în ceas de mare amar Acum cerea şi putere de maică, născătoare de prunci Dar nu cu taica, şi nu cu maica avea răul ce avea Cerea Vieţii pe fătul ce se învelise în şiret viclean tocmai în jurul gîtului Nu se putea întoarce să-şi ajute maica să nască Nu voia să lase copilul să vină pe lume : să nu-i ridice Maicii lui Dumnezeu Biserică “Doamne , nu mă lăsa , ajută-mă” strigă femeia Cu o supremă sforţare se ridică pe marginea patului de lemn, trase o ultimă gură de aer şi împinse cît putu de tare Ca două stînci, oasele bazinului se desfăcură, rupînd din carne, vase mari de sînge În timp ce darul vieţii ei tinere, se muta din pântecul sfârtecat, atît mai apucă : să pună pe patul aspru, în lumina fulgerelor albastre, un prunc vinetiu aproape sugrumat cu ombilicul Vru să-I zîmbească, dar braţul îi căzu ca un buchet de flori de câmp într-o baie de moarte Cu un răget înfiorător, furtuna plezni Cerul de copaci, copacii de bordei, bordeiul de rînjetul celui rău şi se porni o ploaie de sfîrşit de lume De cînd s-a botezat Iisus în Iordan, Apele sunt Sfinţite Aşa că udat de ploaie, răul fugi, crezând că ia cu el două suflete noi Mare-I fu supărarea când văzu că se întoarce singur în jalea împărăţiei lui negre Fiindcă cea care născuse urcă în Cer, mult deasupra ploii, iar pruncul nu era mort Răul nu-nţelese Vru să se întoarcă să-şi ia sufletele , dar ploaia îmbrăcase bordeiul în 2 haină groasă de apă Aşa cum nu putu la-nceput să plouă, aşa cum nu putu femeia să mai trăiască după ce născu, tot aşa nu mai putu cel rău să se apropie bordei Prea multă jertfă în prea multă apă sfinţită… Şi-apoi, se crăpa de ziuă Plecă otrăvit duhul cel rău de noapte Către prînz, o vecină care ştia că în acea curte o femeie se chinuia să nască de aproape două zile, veni pe ploaia cea de sfîrşit de lume, să vadă cum îi mai e Găsind-o moartă, chemă speriată tot satul În îmbulzeala iscată, cineva înveli copilul inert într-o zdreanţă, îl scoase afară din curte şi-l duse la un maldăr de gunoi mai către marginea satului unde îl aruncă, crezîndu-l mort Dar copilul nu era mort Îndemnată de forţe deasupra ei, o altă femeie din sat, tăie plînsă calea spre casă tocmai pe lîngă maldărul de gunoi unde o mînă inconştientă aruncase fără să verifice, pruncul abia născut crezîndu-l mort Se miră de mulţimea şobolanilor care urcau aroganţi spre un cocoloş de cirpe însîngerate Apropiindu-se auzi un scincet timid O teamă îngheţă pe spinarea ei învăţată cu munca Întinse mîinile, goni şobolanii şi culese dintre cîrpele ude un băieţel pe care sîngele maică-sii aproape se uscase Îl ascunse la sîn în cojocel şi căută o cale ocolită spre casă Acasă, înveli copilaşul într-o blană curată de oaie, şi puse lemne uscate în soba de lut Încălzi apă, spălă pruncul şi-l înfăşă în cearceaful cel bun de la nuntă, acoperindu-l din nou cu blana albă de oaie să nu răcească Apoi, încropind dintr-o buză de cărăfioară de lut şi-o batistă de in alb un biberon, dădu pruncului un pic de lapte proaspăt Aşa că tot degeaba veni de fapt şi duhul cel rău de amiază Plecă bufnind din ultimele tunete ale obositei furtuni de afară, plecă negru şi otrăvit că nu avu nici el ce suflet să ia… Pe viitorul Preot Îl apărau braţele femeii care îl salvase , ca două fulgere fierbinţi încrucişate pe inimă iubitoare de mamă adoptivă II Cam aşa începu prima zi de viaţă a Sfinţiei sale Preotul Gheronte Puiu, Stareţul Mănăstirii Caraiman de la Buşteni pe acest Pămînt Aşa-mi imaginez eu prima lui zi de copil orfan Rar, atunci cînd se simte în stare să călătorească în primele amaruri ale excepţionale lui vieţi, umezindu-i-se ochii de 3 lacrimi, Părintele Puiu adaugă despre acea zi a naşterii sale încet, cu multă smerenie cuvintele : “Atunci mi-a murit moartea pentru prima oară” Aşa mi-o imaginez şi aşa trebuie să fi fost acea zi în spiritul ei Dar ea, ziua aceea trebuie să fi fost categoric, cu mult mai dramatică decît ziua ploioasă de iulie în care , însoţită de o echipă de filmare a Televiziunii România de Mîine urcam ezitînd către Mănăstire Mă duceam să cer din nou Părintelui Gheronte Puiu permisiunea de a-l filma pentru un intreviu care s-a difuzat la acel post de televiziune în fericita zi de 15 august 2004, mare sărbătoare a adormirii Maicii Domnului De fapt, primisem acea permisiune chiar de la Sfinţia Sa cu cîteva săptămîni mai înainte dar cum Părintele nu se simţea prea bine, aveam de gînd să mă asigur că ne poate primi fără să-l inoportunăm prea mult Ne apropiam de cărarea care face la stînga înainte de a urca spre platoul Palanca Drum colţos , plin de pietre libere, rebele, necimentate, pietre din acelea care se rostogolesc viclean deopotrivă pe sub tălpi de pantof sau cauciucuri de maşină La fel ca inimile noastre pînă cînd începem să ne apropiem de Dumnezeu Şoferul Daciei care transporta echipa urcase deja pe cărarea abrupt şerpuită Eu, operatorul Constantin Cacoveanu şi redactoarea Irina Haideţ rămăsesem în urmă, să începem filmarea cam de pe la prima curbă strînsă care duce sus, la Mănăstire Să-I invităm pe telespectatori să urce cu noi către alte valori, acelea ale sufletului Cu singura umbrelă disponibilă , redactoarea încerca să apere camera de filmat profesionistă de ploaia măruntă dar statornică, ţinînd piept şi vîntului care se pornise parcă de nicăieri Acolo, cu glas emoţionat şi ochelarii uzi de ploaie, îngrijorată de soarta filmării,am început emisiunea rostind : “ Doamnelor şi domnilor, bine v-am regăsit la o ediţie specială a emisiunii “ Amfitrion Corina Cu multă emoţie dedic emisiunea de azi Sărbătorii Adormirii Sfintei Fecioare Maria Iată de ce înainte de toate, urez pe această cale tuturor Mariilor , Marianelor şi Marinilor viaţă lungă, sănătate şi spor în tot ce vă doriţi 4 Pentru această ediţie specială, ne aflăm iată pe drumul care duce la Mănăstirea Caraiman de pe platoul Palanca din Buşteni Am plăcerea să-l prezint astăzi celor care nu-l cunosc pe Stareţul Ieromonah Părintele Gheronte Puiu în acelaş timp fondatorul Sfintei Mănăstiri Caraiman De asemeni am bucuria să vă invit la o întîlnire de suflet cu unul din marii Duhovnici ai României Vă doresc vizionare plăcută ” Am mai tras cîteva cadre în faţa gardului de plasă de Buzău care, în zilele aglomerate de pelerini şi credincioşi, încearcă să convingă puhoiul de maşini să parcheze pe spaţiile desemnate, să lase loc în curte la marea fremătîndă de oameni Mă revăd pe caseta video între două vaci frumoase Eu am ales să filmez şi acolo Pasc netulburate legănind încet asupra ierbii ugere grele de lapte, ca un semn favorabil de belşug Sub spinările albastre ale muntelui Caraiman, apare Biserica Mare a viitoarei Mănăstiri Caraiman E deja mult mai înaltă decît acum cîteva luni cînd o văzusem ultima oară, semn că Maica Domnului rînduieşte să existe în continuare binefăcători credincioşi prin mîna darnică a cărora să se adune sumele necesare cumpărării materialelor de construcţie Bisericuţa mică de lemn, sfinţită de un sobor mare de preoţi şi trei Episcopi cu hramul Sfîntului Acoperămînt al Maicii Domnului apare şi ea în cadrul plin de ceaţă albăstruie Desupra muntelui braţele atotcuprinzătoare ale marii Cruci, binecuvîntează pe fiecare călător care se apropie de bradul retezat de furtună, ale cărui crengi formează un candelabru Niciodată n-am văzut un brad ale cărui crengi se încovoaie spre cer ca tot atîtea braţe ridicate în implorare Acolo m-am rugat şi eu cu o toamnă înainte cînd m- am hotărît să-mi sărbătoresc ziua de naştere la aceasta Sfântă Mănăstire Practic n-am sărbătorit în înţelesul orăşenesc al cuvîntului Mă oferisem încă de dimineaţă să fiu de folos la bucătărie Am făcut un pui de curăţenie şi am mai dereticat pe etajere sau în lada cu cartofi în timp ce făcăluiam la o mămăligă mare într-un ceaun galben de fontă smălţuită Am ales pîinea încă proaspătă dintre cele uitate de postul monahilor prin pungile cu care fuseseră aduse de către pelerini şi- am tăiat-o felii Apoi am tăiat caşul, caşcavalul şi am stat lîngă lapte să fiarbă fără 5 să dea,gata prins, peste foc Am împărţit pe farfurii zacusca, măslinele , am destupat sticlele cu vin, şi cînd totul a fost gata l-am rugat pe Părintele Puiu să vină să ne binecuvînteze pe toţi odată cu vinul şi tortul de ciocolată adus de mine de la Bucureşti În aceeaşi bisericuţă de lemn am intrat şi în ziua acelei filmări, pînă cînd a mai ascultat Părintele dintre credincioşii veniţi la spovedanie şi rugăciune pentru că ajunşi sus pe platou, după ce ne-am îmbătat de tăria aerului cu miros de brad de la poalele Caraimanului, ne-a cuprins îngrijorarea : cum vom reuşi să filmăm interviul în enorma curte a Mănăstirii sub această neaşteptată ploaie ? Dimineaţa cînd sunasem la Părintele Puiu să cer Binecuvintare de drum bun şi apărat de rele , chiar Dînsul îmi spusese că vremea e frumoasă, dar iată că între timp, începuse să plouă În cămăruţa Părintelui era prea strîmt şi prea întuneric să filmăm cu reflectoare, iar afară ar fi fost imposibil să nu se ude camera de filmat a televiziunii… Mai ales, cum aveau să reziste reflectoarele încinse sub picurii reci şi foarte deşi de ploaie ? Ploua, cum se spune, mocăneşte Ca la munte Cu ochii la icoanele dăruite de atîtea inimi pline de speranţă, am îndrăznit şi eu o rugăciune : “ Măicuţa Domnului binevoieşte să putem filma azi “… Degeaba am scos noi scaunele in iarbă mai încolo : ploaia nu contenea Părintele Puiu care a sihăstrit zece ani într-o peşteră undeva în crăpăturile năprasnice ale muntelui Caraiman nu simţea picurii reci dar noi începeam să fim disperaţi Am oprit de mai multe ori filmarea iar operatorul îmi făcea deja semne că el e gata să strîngă totul şi să se refugieze în maşină : ploua din ce în ce mai insistent Nu aveam ce face, părea că filmarea va fi contramandată Cu ochii aproape în lacrimi, mă pregăteam să-mi cer iertare de la Părinte că l-am deranjat degeaba dar n-am apucat să-i zic nimic : cu ochii închişi Părintele Puiu părea că se roagă Cuiva aflat în altă dimensiune Cosmică N-a durat mult dar părea că intensitatea rugăciunii sale străbate piatra muntelui însuşi Cînd a deschis frumoşii săi ochi albaştrii s-a uitat mirat la feţele noastre deprimate şi a întrebat “ Ce facem ? Filmăm ? “ Cum 6 nimeni din mica noastră echipă nu răspundea am zis eu ceva de genul “ Păi nu putem filma Sfinţia Voastră că plouă peste reflectoare şi riscă să explodeze ” ! “ Ia staţi voi jos că n-o să mai plouă “ a răspuns blajin Părintele Nu-ţi permiţi să contrazici un călugăr de peste 75 de ani , mai ales dacă sufletul tău îl iubeşte Dar nici să te mai aşezi pe scaunul ud nu-ţi vine Dar te aşezi măcar să-I mulţumeşti că a primit cu bunăvoinţă o echipă de filmare într-o zi cînd nu se simţea bine din cauza diabetului Pînă să apuci să zici ceva, iată că cineva din echipă zice “ Haideţi să mai tragem un cadru, parcă nu mai plouă aşa tare “ Neînţelegînd nimic noi ne reapucăm cu sîrg de treabă după ce se şterg reflectoarele cu un prosop Filmăm mai bine de jumate de oră cu Părintele Puiu timp în care nici unul dintre noi nu pare să observe că ploaia de deasupra noastră a încetat Părintele ne povesteşte despre Minunile care se împlinesc în poiană continuu Se întorc la Bradul cu 6 braţe ridicate spre Cer, femei care au reuşit să rămînă însărcinate, bărbaţi care s-au ridicat din scaunul paraliziei… Se întorc oameni care au cîştigat procese în care fuseseră nedreptăţiţi înainte, care şi-au redobîndit locul de muncă şi bucătăria unde să aducă seara o pîine proaspătă Se întorc oameni care şi-au găsit familia sau care şi-au regăsit-o Oameni de orice vîrstă, vin să dea mulţumire Maicii Domnului pentru Darurile primite : vindecări, reuşite, împliniri Cuvintele Părintelui învăluie cald şi sigur Mărturisesc vorbele Sfinţiei Sale despre mulţimile de oameni care vin în număr din ce în ce mai mare în poiana străjuită de Bradul cu 6 braţe şi găsesc alinare Aşa cum valurile mării îşi ancorează neliniştea atunci cînd găsesc adăpost în porturi naturale, săpate sub maluri înalte La un moment dat gîndesc doar că aşi vrea să-l întreb altceva dar nu îndrăznesc să-l întrerup Şi iată că nici nu e nevoie Parcă ştiind ce întrebare ascund, Părintele povesteşte cu regret despre cei care vin în poiană doar din curiozitate, se plimbă, se uită şi se grăbesc să coboare în Buşteni la masă, la vreun meci transmis la Tv la alte treburi care li se par mai importante Nu se roagă, nu cred că au nevoie de ajutor, nu iau aminte la genunchii aplecaţi ai altora, la frunţile plecate în rugăciune cu 7 atîta smerenie Nu se văd pe sine în poziţia cuiva care au de mulţumit pentru că urcă sănătoşi la volanul unei maşini scumpe sau noi pe cărarea ce duce în poiană Vin să aducă pe cineva sau vin absolut din curiozitate Nu-şi închipuie că însăşi faptul că au venit e o minune pe cale să se petreacă Nu-şi pun întrebarea “ Ce este o Minune ?” Nu întreabă în jur şi nu le trece prin cap să afle dacă se mai petrec minuni Am să întreb eu atunci pentru ei, să încercăm să aflăm împreună : Ce este o Minune ? O prietenă a mea, are o vorbă înţeleaptă : Fiecărui om, Dumnezeu îi dă pe lîngă viaţă, cîte o întrebuinţare Asta e deja o Minune Eu adaug : Totul e să foloseşti întrebuinţarea pe care ai primit-o de la Bunul Dumnezeu Din păcate pentru noi intelectualii, primii care împlinesc întrebuinţarea dată, sunt oamenii simpli Uite ce vreau să spun : dacă pe lîngă acel maldăr de gunoi unde fusese aruncat la naştere Părintele Puiu ca un făt despre care se credea că e mort aş fi trecut eu de exemplu, ca o doamnă de la oraş, cu pălărie de fetru, cu pardesiu de lînă, mînuşi şi poşetă de piele, aş fi fugit probabil luîndu-mi cum se spune picioarele încălţate cu ciorapi de mătase şi pantofi de piele la spinare, de scîrba şobolanilor, a mirosului, a grozăviei locului Dacă eu aşi fi trecut în ziua aceea pe acolo eu , probabil că nici nu mă apropiam… Nu, dacă aş fi auzit plînset de copil, mă apropiam Sigur că mă apropiam Dar noi orăşenii născuţi la oraş , am uitat între altele să ne atingem de pămîntul din care am fost luaţi şi în care ne vom întoarce doar cu trupul De asta am uitat că ne putem atinge şi de Suflete şi de Dumnezeu Poate de asta ne înghesuim în curtea Mănăstirilor, în număr din ce în ce mai mare : ca să ne amintim ce întrebuinţare am primit de la Dumnezeu cel Veşnic pentru ca în sufletele din noi să se nască lăstarul unei mici înţelepciuni Acolo da, acolo ne atingem de pămîntul pe care îl îndesăm uneori cu mînuşi speciale în ghivece pline de plante , aceia dintre noi care iubim florile Venim să ne atingem de Pămîntul Credinţei 8 Cu siguranţă Femeia aceea de treabă care l-a ridicat la sîn pe viitorul Părinte Puiu de pe maldărul de gunoi nu s-a temut că-şi va mudări dedesubtul unghiilor sale Mai mult, şi-a respectat cu Dragoste poate cea mai importantă Întrebuinţare : aceea de a-l salva şi de a-l creşte pe acela care azi, la peste 75 de ani de viaţă incredibil de încercată, construieşte sus lîngă bradul cu 6 braţe în formă de candelabru, Biserică mare şi nouă Maicii lui Dumnezeu Am auzit prima oară despre Părintele Puiu de la finul meu Petru Condescu Şefu’ îi spun angajaţii, tata îi spun copii lui, Nea Petru îi spun cunoscuţii şi Petrică fratele meu îi spun eu, simplu Prin el am ajuns eu la Părintele Gheronte Puiu Prin mine a ajuns Petrică fratele meu la Credinţă Prin căutările drumurilor mele, pentru că de fapt întotdeauna am căutat Dragostea, am ajuns eu la Credinţă Prin povestiri adevărate, spuse cu dragoste veţi ajunge sper şi mulţi dintre dumneavoastră alături de noi Nu cred că trebuie să vreţi să ajungeţi la Credinţă Ajunge Ea la voi, dacă vede că o veţi primi în sufletul vostru cu Dragoste Vorbesc despre Credinţa în sine A crede în Dumnezeu e o poartă care se deschide într-un zid compact Nu ştiai că este undeva o poartă pentru că nu vedeai zidul din tine Dar vedea Cineva că dincolo de poartă pe o măsuţă, stă o canuţă cu vin şi-şi aşteaptă Musafirul Atunci, Cineva se apropie de zid, deschide poarta şi intră cu urarea “ Pace tie, Pace Vouă tuturor” Cineva care se lasă numit Prinţul Păcii Eu L-am întîlnit pe Cel care îţi oferă Pacea Lui, la Ierusalim unde am ajuns prima oară în 1983 Acasă în România era o iarnă deosebit de grea în acel an Amintesc celor de vîrsta mea şi povestesc celor mult mai tineri că din cauza economiilor disperate pe care le impunea regimul lui Ceauşescu , se tăiase căldura în case, în trenuri, în instituţii Turneele noastre artistice se ţineau totuşi aşa cum se putea în ciuda gerului, iar eu am răcit foarte rău în acea iarnă, mi-a răcit capul transpirat de cîntat din tot sufletul Cîntasem la Tîrgu Jiu cu căciula de blană pe cap Cîntînd, m-am încălzit, am transpirat şi a îngheţat mai apoi osul capului sub 9 căciula umedă M-am îmbolnăvit rău Îmi curgeau lacrimi nesărate din ochi aşa ca la cîinii fără stăpîn iar tusea părea că se îneacă între nasul şi gura mea căutînd ieşire către zări mai calde Nici nu mai conta febra Aşa bolnavă a trebuit să plec în turneu la un contract în Israel, în compania altor trei actori români, să cîntăm pentru comunitatea de evrei români care emigrau ca şi armenii, saşii şi secuii prin anii 1960- 65 Am ajuns la Tel Aviv pe 25 dec 83 Aveam 33 de ani, fiind născută în 1949 Din cauza climei mult mai calde din Israel, răceala mea s-a agravat în loc să se vindece, deşi luam zilnic porţii mari de medicamente Peste 3 zile de la sosire, într- o zi fără spectacole, 2 familii de evrei români , ne-au luat pe noi cei 4 artişti din România să ne ducă în pelerinaj la cîteva dintre locurile Sfinte: Muntele Tabor, Bethlehem, Nazareth, Bethania… Astfel am ajuns şi la Ierusalim Ajungând la poarta oraşului vechi, urma să ne îndreptăm pe jos către Biserica Sfântului Mormânt prin bazarul oriental plin de culori, arome şi muzici ! Eu aveam la ora aceea o atitudine indiferentă faţă de Credinţă şi Vai, faţă de Bunul Dumnezeu Auzisem că mulţi Cred că există undeva o Forţă pe care au denumit-o Dumnezeu dar credeam ca asta e o problemă care nu mă priveşte pe mine Sună cunoscut ?! Străbătînd bazarul din Ierusalim, atenţia mea era atrasă de miile de frumuseţi colorate care atârnau peste tot prin labirintul de dughene şi dughenuţe pe care îl străbăteam Aparate muzicale, aur, rochii, ilustrate, prăjituri arăbeşti cu miere şi fistic… Noi eram la cumpărături, într-o zi liberă Personal nu aveam habar că aleea pietruită, flancată de ziduri înalte este însuşi drumul Crucii ! Pentru că sunt iubitoare de muzee, antichităţi şi preţuiesc obiecte valoroase prin vechimea lor, am remarcat că majoritatea dalelor pe care călcam erau foarte vechi Am observat pe una din ele chiar urmele unui joc roman, un fel de “ţările” scrijelit în piatră poate chiar de soldaţii lui Pontius Pilat M-am gîndit atunci : “Te pomeneşti că această 10 dală de piatră e din vremea lui Iisus” A fost un gînd ca un fulger luminos într-o zi absolut senină Fără semnificaţie, fără emoţie Un simplu gînd care nu m-a împiedicat să-mi cumpăr un enorm cataif umplut cu nuci şi fistic ce mustea a miere Şi în timp ce muşcam din cataif încercînd să nu pătez frumosul costum de ginşi albaştrii abia cumpărat, la un moment dat, pe o parte mai lată de drum, mi s-a părut că undeva în faţa mea, tocmai a dat colţul un convoi Nu “vedeam” ceva anume , era mai degrabă o senzaţie sufletească , o convingere interioară că asist la convoiul care ÎL duce pe Iisus la locul răstignirii Niciodată în viaţă nu am fost atât de emoţionată de ceva, ca în acel moment O nesfârşită tristeţe, o imensă compasiune mi-a apăsat inima Am căutat să văd cum se cheamă acel drum : desigur se chema Via Dolorosa, Drumul Durerii ! Pradă acelei bruşte tristeţi, aproape cu ochii în lacrimi, am căutat să pun cataiful undeva, să scap de el aşa neterminat L-am învelit într-o punguţă de plastic cerută la una dintre dughene şi l-am lăsat pe o margine de zid Apoi, privind la frumoşii mei pantofi noi cu tocuri foarte înalte, m-am descălţat Mi se părea o insultă să calc cu tocurile mele înalte pe pietrele pe care “cu numai cîteva minute înainte” călcase desculţ Iisus Aşa în picioarele goale am parcurs tot restul drumului pînă la Sfîntul Mormînt Colegii actori care erau cu mine, îmi strigau din urmă : De ce-ai descălţat dragă, ai înebunit ? Nu-ţi ajunge cît eşti de răcită ? Da chiar, de ce te-ai descălţat ? I-am auzit fără să pot reacţiona Mi-era atît de adevărat că umblu fizic pe acelaşi pietre pe care călcase Isus Hristos “cu cîteva minute înainte” încît nu doream decît să continui să mă unesc cu această senzaţie care-mi făcea atît de bine…În curînd ajungem la Biserica Sfântului Mormânt înăuntrul căreia e foarte frig Eu n-am simţit că înaintez desculţă Am urcat cu pantofii în mînă pe Golgota, am încremenit de tristeţe în faţa Crucii Răstignirii , apoi coborînd treptele mărunte am sărutat Piatra Ungerii şi ajungînd în faţa capelei care încă din timpul Cruciaţilor adăposteşte Sfîntul Mormînt din care a înviat Iisus Hristos, picioarele mele goale s-au “tăiat” şi m-am lăsat în genunchi Actriţa care era cu mine, mă înghiontea şi însista să mă rog la Mormânt despre ceva Abia am auzit-o Mi se părea că aştept un semn important şi nu voiam să ratez clipa cînd mi se va arăta 11 În faţa capelei Sfântului Mormântului am înaintat în genunchi, fără să mă pot “ruga” N-am avut nici o îndoială : “ştiam” că acolo ESTE Iisus Cum poţi să te rogi, ce poţi cere în faţa unui mormânt unde a fost îngropat Cineva care e Viu ?! mă gândeam Nu înţelegeam nimic Nu simţeam decât o greutate deosebită care mă învăluise în insuportabila ei jale Tot timpul am avut senzaţia că am ajuns cîteva minute mai târziu pe locul unde s-a desfăşurat o tragedie, la a cărei “atmosferă” particip cu incredibilă stare de a fi “viu” Nu ştiu cum să mă explic Târziu noaptea când am ajuns înapoi la hotel , încă nu mă părăsise acea tristeţe Totuşi, am adormit ca un butuc căzut din căruţă pe un maldăr de paie : adînc şi moale Dimineaţa, înainte să mă dau jos din patul îngust de campanie pe care dormisem , am întins mâna după picăturile de nas, dar, nu mai aveam nici guturai, nici durere de cap, nici lacrimi nesărate nu-mi mai curgeau din ochi Nu mai aveam nimic din teribila răceală cu care venisem din ţară Normal era să răcesc şi mai tare după ce umblasem desculţă cîteva ore, mai ales în Biserică unde e frig ca iarna E frig pentru că de cînd s-a ridicat acel conglomerat de Biserici pe locul unde Împărăteasa Elena a găsit îngropată Sfînta Cruce a răstignirii Mântuitorului Nostru, soarele nu a mai pătruns decît prin cîteva ferestruici minuscule, cocoţate sus în tavan Deci normal era să cad absolut la pat Dar eu mă făcusem bine Bineînţeles că am pus vindecarea pe seama pumnilor întregi de medicamente înghiţite între timp Cum puteam eu să Cred că mi se făcuse cadoul unei vindecări miraculoase, că eu trecusem printr-o Minune care rămăsese în mine ? Nu Credeam dar pasărea mirării începea să fie foarte neliniştită în cuibul ei nou Cum adică m-am făcut bine ? Mai fusesem răcită în viaţa mea, mai luasem pumni de medicamente dar pînă nu făceam 5 zile la rînd injecţii cu cîte două fiole de Polidin, răceala nu mă slăbea din ghiare După cum şi vorba că o răceală tratată trece în două săptămîni, iar netratată trece în 14 zile ! Deci cum adică : de data 12 asta fac abstracţie de orice prevedere, umblu desculţă pe o piatră rece ca ghiaţa şi mă vindec peste noapte, aşa…din senin… fără frecţii, fără inhalaţii, fără Polidin ? După Revelion, am luat autobuzul şi m-am dus încă o dată , singură, pînă la Ierusalim, să încerc să înţeleg ce mi s-a întîmplat Sigur că n-am înţeles Nici n-am mai avut acea stare Era doar un gol în jurul meu ca şi cum gazda plecase şi rămăseseră doar musafirii !! Mi-am zis, “probabil că mi s-a părut”, iar faptul că m-am făcut bine dintr-o asemenea răceală, trebuia să însemne că totuşi medicamentele şi-au făcut în fine, efectul E foarte greu să accepţi la 33 de ani cînd nu eşti credincios, că se întîmplă Minuni, că ele se întîmplă azi şi că ţi se întîmplă tocmai ţie ! Au trebuit să se întîmple destule alte minuni acasă, cu mama, cu prietene bolnave de cancer, cărora eu le adusesem nişte Crciuliţe Sfinţite de la Ierusalim, cu finul meu Petrică salvat deja de 4 ori de la moarte de către o asemenea Crciuliţă , ca să încep să cred că vindecarea mea n-a fost un accident fericit datorat unui pumn de medicamente A durat mai bine de un an pînă cînd am acceptat acest adevăr Apoi am cerut într-o zi a anului 1984 o Biblie Voiam să citesc Evangheliile, toate cele 4 care povestesc despre Iisus Cînd am avut Revelaţia Credinţei, cînd am început să cred că mie mi s-a făcut o Minune de vindecare fizică dar mai ales una de Vindecarea de Necredinţă, sau atunci cînd am citit Evangheliile ? Nu ştiu exact Ştiu doar că azi, orice mi-ar spune oricine, orice film s-ar face după orice carte scrisă contra Credinţei mele, nimic nu mă mai poate clinti : Iisus s-a născut din Preasfînta Fecioară Maria, a pătimit, a murit, a fost îngropat şi a înviat din mormîntul pe care l-am sărutat eu la Ierusalim Atît Pentru mine, Iisus este Mîntuitorul sănătăţii noastre întregi Fără El, nimic Acesta este doar începutul poveştii mele de Credinţă găsită târziu Vă spun mai mult Apropierea mea de Credinţa în existenţa lui Dumnezeu n-a fost toată înecată în miere ca şi cataiful însiropat pe care nu l-am terminat la Ierusalim Ca mulţi 13 dintre noi, am pus, spre ruşinea mea, de mai multe ori cataiful pe marginea unui zid şi am încercat să mă îndepărtez de el Să-l las neterminat Să-l uit acolo unde l- am pus Ca mulţi dintre noi, am avut îndoieli care au ros chiar la temelia Minunii care transformase sufletul meu inert în flacără vie atunci cînd, prin Graţie Divină am avut bucuria descoperirii acelei Forţe Binevoitoare pe care o numim Dumnezeu Dar de fiecare dată, Cineva a picurat Dragoste Nouă în căuşul nesigur al inimii mele şi de fiecare dată m-am ruşinat de nestatornicia mea De nesiguranţa mea De părăsirea mea în momente de neîncredere De fiecare dată, cîte un semn deosebit a venit să-mi amintească un singur adevăr important : că Dumnezeu ne încearcă Dar pentru că puterea Minunii e la El, lacrima îndoielii a fost mereu transformată în lacrima bucuriei de a te regăsi Iubit Poate nu înţelegem cum ne iubeşte Dumnezeu decît în momentele de cumpănă Pentru mine, cea mai mare Minune care mi s-a întîmplat în viaţă este însăşi repetiţia neostenită a Învierii Domnului în sufletele noastre, ori de căte ori cădem de oboseală în speranţele noastre Poate de asta şi adormim seara : a doua zi, odihniţi, să ne bucurăm mai mult atunci cînd ne trezim sub un nou răsarit de soare Pentru că Soarele răsare mereu Fie nouă dat să fim treji ca să putem admira acest Răsărit de Soare fără sfîrşit Numai de acolo ne vom lua puterea Veşniciei Numai atunci ne vom putea duce la bună îndeplinire întrebuinţarea pe care am primit-o odată cu viaţa Una din întrebuinţările pe care doresc eu să le am de atunci încolo este să le vorbesc şi altora despre Credinţă şi despre tot mai puţinii care se lasă aleşi pentru a-L sluji pe Dumnezeu în deplină cinste a inimii şi a trupului, în case dedicate sfinţeniei Ce este o Minune ? Asta, povestea asta a mea Dar mult mai mare în Minune este Povestea de viaţă a Părintelui Gheronte Puiu 14 Faptul că dînsului i s-a încredinţat misiunea de a găsi Bradul frumos, atît de deosebit pentru că e sfinţit de însăşi apariţia Maicii lui Dumnezeu I s-a încredinţat misiunea de a găsi acea poiană şi i s-au trimes ajutoare să ridice Biserică şi mănăstire Maicii lui Dumnezeu, lui, unui copil care fusese aruncat pe un maldăr de gunoi fiindcă era considerat mort Unui copil care imediat după ce a fost botezat la 18 ani de către părinţi adoptivi I s-a aratat Maica Domnului în veşminte de călugăriţă şi l-a îndemnat să devină monah Unui tînăr care a fost scos din lagărul de muncă silnică de la Periprava tot de către o apariţie a Maicii Domnului care I-a arătat un camion, l-a îndemnat să urce în el şi să nu se dea jos din el decît la munte Lui tînărului călugăr de la Neamţ I s-a făcut Minunea de a fi fost ocrotit 10 ani într-o peşteră micuţă undeva între stîncile Muntelui Caraiman pînă cînd prigoana contra preoţilor şi călugărilor a mai trecut Acolo în acea peşteră i-a îngheţat într-o noapte incredibil de geroasă mîna dreaptă şi I s-a lipit în ghiaţă de stîncă Cînd s-a trezit şi a dat să se smulgă din zidul de piatră, mîna dreaptă I-a rămas în ghiaţă Doar zdrenţele de pe dinsul îi mai ţineau braţul lîngă trup Spre amiază aşezat tot lîngă sloiul care-I ţinea în cleşti de ghiaţă braţul , a aţipit de foame şi cînd s-a trezit avea mîna întreagă, îngheţată dar unită cu toracele…O singură dată mi-a spus într-o şoaptă fără glas că şi atunci I s-a arătat Maica Domnului şi că întinzînd Maica Mâna Sa Sfîntă, I-a unit braţul smuls de restul corpului Iar dacă cineva nu poate crede ce povestesc eu aici, atunci, să-mi răspundă cum de n-a îngheţat Părintele Puiu 10 ierni în acea peşteră udă ? Cum de n-a murit de foame şi cum de nu s-a îmbolnăvit ? Că vara mai găsea o rădăcină, un rest aruncat de vînători şi soldaţi prin vreo conservă mucegăită dar iarna ? Iarna cînd nici lupii nu mai aveau ce vîna ? Oameni buni, nu putem explica tot ce se întîmplă în jurul nostru Degeaba vanitate de oameni care navigăm pe internet, privim prin staţii interplanetare la Cosmosul departe şi ne clonăm copii şi oile… Trebuie să credem în Dumnezeu şi să ne lamentăm lipsa de Dragoste din inimile noastre Apoi ni se va face Cadoul, Darul de a înţelege cum adică Părintelui Puiu I s-a făcut Minunea de a fi fost vindecat miraculos in spitalul din Sinaia după 1990, 15 de a fi fost ridicat peste noapte dintr-o paralizie de doi ani de s-au speriat doctorii şi l-au rugat să plece din spital…Poate atunci vom pricepe Cine I-a spus Părintelui să pornească în ciuda vîrstei de aproape 70 de ani , aşa vindecat a cîta oară, să caute Bradul pe care îl văzuse aievea cu ochii minţii…Bradul cu totul deosebit, Bradul Sfinţit în care I-a apărut din nou Maica Domnului, singura Maică pe care a cunoscut-o în excepţionala dumnealui viaţă…Atunci a ştiut că acest Brad, în jurul căruia ne rugăm azi atîţia dintre noi, este Bradul în jurul căruia va construi Sfinţia Sa, cu ajutorul a mulţimi de Crdincioşi, Biserică şi Mănăstire lui Dumnezeu… Da, povestea dumnealui de viaţă este nu o Minune simplă ci un şir nesfârşit de Minuni La fel ca viaţa multor slujitori ai lui Dumnezeu, prea smeriţi ca să vorbească despre dînşii La fel ca viaţa multor dintre noi, necunoscuţi marelui public Da, atunci şi acolo unde Maica lui Dumnezeu se roagă, se fac minuni Mari Multe De necrezut pentru unii De deosebită bucurie pentru alţii… III După ce terminăm de filmat interviul cu Părintele, filmăm împrejurimile Nu ne gîndim încă la ploaia care s-a oprit ca să putem filma Abia după ce am sărutat mîna Părintelui, am coborît drumeagul şerpuitor şi am ajuns jos în Buşteni în parcarea unui restaurant, abia atunci observăm pe cer deasupra brazilor, un imens curcubeu întins cît zarea care se înseninase între timp cu totul Eu par singura impresionată de Minune dar sunt sigură că fiecare membru din echipă se gîndeşte la acelaşi lucru : cum s-a oprit oare ploaia care ameninţase cu nereuşita o filmare pe pămîntul Sfinţit al unei Mănăstiri dedicată Sărbătorii de 15 August ?! Mi-am adus atunci aminte de ziua cînd l-am văzut pe Părintele Puiu prima oară acolo sus pe platoul Palanca din Buşteni, un munte de bărbat frumos cu barbă albă…Mi-am adus aminte că am recunoscut atunci în jurul dînsului Lumina Divină pe care am “văzut-o” însoţind puţinii oameni sfinţiţi a căror Mână 16 am avut deosebita onoare să o sărut în viaţa mea : între dînşii, Părintele Arsenie Papacioc, prim mare Duhovnic al meu N-a tunat, n-a fulgerat , nu s-au rupt copacii de acoperişurile caselor dar apele Sfinţite ale Ploii s-au îndepărtat de filmarea noastră la rugăciunea celui pe care nimeni şi nimic nu l-a putut îndepărta de la misiunea sa : aceea de a ne ajuta pe noi ceilalţi, să credem în puterea lui Dumnezeu În puterea LUI Binevoitoare S- au îndepărtat apele Sfinţite ale ploii după ce ne-au binecuvîntat, după ce ne-au spălat de păcatele cu care venisem din Bucureşti, ca să vă spunem despre această Minune şi vouă, pentru ca să credem cu toţii că avem pe Cine iubi dacă suntem singuri sau dezorientaţi Pentru că Dumnezeu ne iubeşte şi ne îndrumă prin Aleşii săi IV Mătăniile noastre ortodoxe au 30 de noduri sau 30 de bobiţe Iată ce rugăciune ne-a dat Părintele Puiu în dar, pentru rezolvarea nevoilor noastre pământeşti : De 30 de ori, timp de 40 de zile ne-a dat Părintele Puiu să ne rugăm aşa : “ Doamne, întoarce la bunătate şi rugăciune pe toţi vrăjmaşii mei “ În fiecare zi, cînd vrem noi, să zicem de 40 de ori această rugăciune şi vom fi ajutaţi “ Doamne, întoarce la bunătate şi rugăciune pe toţi vrăjmaşii mei “ Nu vreau să mă gîndesc dar va veni o zi cînd Părintele nu va mai fi acolo sus în poiană decît în spirit Nu vreau să mă găndesc dar mă întreb, cine va mai putea sta de vorbă cu sute de credincioşi în ziua cînd nu va mai fi Dînsul acolo la SFÂNTA MĂNĂSTIRE CARAIMAN , STR PLATOUL PALANCA NR 24, BUŞTENI, JUD PRAHOVA , ROMÂNIA ?! Şi tot eu îmi răspund : 17 Vom sta de vorbă cu un alt preot pe care Cerul îl va rîndui de strajă suferinţelor noastre Dar negreşit vom sta de vorbă veşnic cu Spiritul Părintelui Gheronte Puiu Vom avea atunci în Cer încă un Prieten care va mijloci pentru noi rugăciuni de iertare şi ajutor la Maica Domnului Şi cîtă vreme va rîndui Maica Precistă, în poiana Mănăstirii va străjui un Brad frumos cu şase braţe ridicate în rugăciune spre Cer Ne vom aminti atunci că fiecare crenguţă de brad poartă la capătul ei o cruce Ne vom mai aminti ca răşina bradului serveşte la facerea Tămîiei care odată aprinsă, ridică în fumul ei parfumat rugaciunile noastre către Cer O să vedeţi, vom avea încă un Sfînt Mare pe pămînt Românesc AMIN Azi 10 Iulie, Ziua Sfinţilor 45 de Mucenici din Nicopolea Armeniei, Bucureşti 2006 